ઉનાળો હોય એટલે મોટાભાગે બીચ પર કે હિલસ્ટેશન પર ફરવાની મજા જ કંઇક વધી જાય. પણ ગરબડ ત્યારે થઇ જ્યારે આપણે મજા માણવામાં આપણી ત્વચા અને વાળ પ્રત્યે બેદરકાર થઇ જઇએ. જો કે ત્વચાને લઇને તો બધા ખૂબ ધ્યાન રાખતાં જ હોય છે પણ વાળનું શું. ઘણીવાર ભૂલી જઇએ છીએ કે એ આપણાં જ શરીરનો એક ભાગ છે. તો વાળની દેખરેખ પણ એટલી જ જરૂરી છે. ઉનાળામાં હવા ખાવા બીચ પર કે મીની વેકેશન માટે હિલસ્ટેશન જઇએ ત્યારે ત્યાંના સૂકા અને ઠંડા વાતાવરણને કારણે વાળને માઠી અસર થાય છે. આ ઉપરાંત જ્યારે ઉનાળામાં રોજિંદા કાર્ય પણ કરીએ ત્યારે વાળમાં પરસેવો વધુ થાય છે. અને ક્યારેક તો એવું પણ થઇ જાય કે વાળ ગંધાવા લાગે અને ક્ષોભજનક સ્થિતિ ઉભી થઇ જાય.